Diari Oficial de la Generalitat Valenciana


Sumari del DOGV 2570, del 18-08-1995 (1995/835836)

ORDRE de 2 d'agost de 1995, de la Conselleria d'Agricultura i Medi Ambient, per la qual es publiquen les línies pressupostàries i les quanties globals màximes per a l'any 1995, i es disposa l'aplicació en la Comunitat Valenciana de les modificacions econòmiques que es produïsquen en les ajudes que estableix el Reial Decret 1.887/1991, de 30 de desembre, per a la millora de l'eficàcia de les estructures agràries.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/08/02/(4)/dof/vci/html**

### Dades del document

Número de DOGV
:   2570

Data del DOGV
:   18-08-1995

Secció del DOGV
:   DISPOSICIONS GENERALS

Número del document
:   1995/835836


Data del document
:   02-08-1995

Organisme emissor
:   Conselleria d'Agricultura i Medi Ambient

Tipus de document
:   Ordre

Anàlisi jurídica

ORDRE de 2 d'agost de 1995, de la Conselleria d'Agricultura i Medi Ambient, per la qual es publiquen les línies pressupostàries i les quanties globals màximes per a l'any 1995, i es disposa l'aplicació en la Comunitat Valenciana de les modificacions econòmiques que es produïsquen en les ajudes que estableix el Reial Decret 1.887/1991, de 30 de desembre, per a la millora de l'eficàcia de les estructures agràries.   
Aprovada i publicada la Llei de Pressupostos per a 1995, procedeix, en compliment de l'article 47.11 de la Llei d'Hisenda Pública, donar publicitat a les línies pressupostàries i els imports globals màxims de les subvencions gestionades per la Generalitat Valenciana.  
La publicació per part del Ministeri d'Agricultura, Pesca i Alimentació de l'Ordre de 24 de febrer de 1995 (BOE núm. 51, de 01.03.95) permet als agricultors accedir a nous nivells d'ajuda i inversió que estableix el Reial Decret 1.887/1991, sobre la millora de les estructures agràries, com a conseqüència de la conversió en pessetes dels imports expressats en unitats de compte europeu (ECU), d'acord amb el Reglament (CEE) 2.843/1994, del Consell, de 21 de novembre, pel qual es modifiquen els reglaments (CEE) 2.328/1991 i 866/1990, a fi d'accelerar l'adaptació de les estructures agràries, amb l'aplicació del tipus de conversió vigent des de l'1 de gener de 1995.  
L'Ordre de 26 de juliol de 1994, de la Conselleria d'Agricultura, Pesca i Alimentació, que desplega en l'àmbit de la Comunitat Valenciana el Reial Decret 1.887/1991, fa referència en el seu articulat a la quantia i els límits de les ajudes estipulades en el dit reial decret.  
L'experiència recent fa presumir que modificacions sobre el nivell de quanties i inversions auxiliables poden ser relativament freqüents, i convé, en aquest cas, possibilitar-ne l'aplicació en el termini més breu possible.  
Per tot l'anterior,  
ORDENE  
Article primer  
Les ajudes en forma de subvenció regulades en l'Ordre de 26 de juliol de 1994, de la Conselleria d'Agricultura, Pesca i Alimentació, per la qual es desplega el Reial Decret 1.887/1991, sobre la millora de l'eficàcia de les estructures agràries, es concediran, en l'any 1995, a càrrec de les aplicacions pressupostàries 09.731.45.7, línia 608, i 68.453.30.2, línia 193, pels imports globals màxims de cinquanta milions de pessetes (00.419.783 PTA) i cinc-cents milions de pessetes (431.545.702 PTA), respectivament.  
Article segon  
Les quanties de les inversions i de les ajudes regulades en el Reial Decret 1.887/1991, de 30 de desembre, segons la modificació que s'estableix en l'Ordre del 24 de febrer de 1995, seran d'aplicació en l'àmbit de la Comunitat Valenciana.  
Article tercer  
Llevat de disposició expressa de la Conselleria d'Agricultura i Medi Ambient, les modificacions dels límits d'inversió, quanties i percentatges d'ajuda que puguen introduir-se en el Reial Decret 1.887/1991 i en la normativa que el desplega seran d'aplicació en la Comunitat Valenciana a partir de la data d'entrada en vigor de les dites modificacions.  
DISPOSICIó TRANSITòRIA  
Serà aplicable als expedients presentats després de l'entrada en vigor de l'Ordre de 24 de febrer de 1995, del Ministeri d'Agricultura, Pesca i Alimentació, sobre els quals no haja recaigut resolució aprovatòria, el que es disposa en la dita ordre.  
DISPOSICIó FINAL  
Aquesta ordre vigeix des de l'endemà de la publicació en el Diari Oficial de la Generalitat Valenciana.  
València, 2 d'agost de 1995  
La consellera d'Agricultura i Medi Ambient,  
Mª àNGELS RAMóN-LLIN I MARTíNEZ


Còpia Permalink ELI